ཕྱི་ལོ་༢༠༡༧ལོའི་འཛམ་གླིང་བདེ་སྐྱིད་ཀྱི་སྙན་ཐོའི་ནང་ཁྱོན་རྒྱལ་ཁབ་༡༥༥ཡོད་པ་ལས་རྒྱ་གར་༡༢༢པ་དེ་ཆགས་ཡོད་པ་དང་།སྙན་ཐོ་དེའི་ནང་རྒྱ་གར་ནང་གཞི་རིམ་ནས་བཟུང་སྟེ་བདེ་སྐྱིད་ཀྱི་སློབ་ཚན་དགོས་ལུགས་ཀྱང་བཀོད་ཡོད་ལ།༧གོང་ས་རྒྱལ་བ་རིན་པོ་ཆེ་མཆོག་ནས་དུས་རྒྱུན་རྒྱ་གར་གྱི་གཙོས་འཛམ་གླིང་རྒྱལ་ཁབ་ཁག་གི་ནང་བཀའ་སློབ་གནང་སྐབས།དེང་དུས་ཀྱི་སློབ་ཚན་ཁག་གི་ནང་ཕྱི་དངོས་པོའི་ཡར་རྒྱས་སྐོར་མང་པོ་ཡོད་པ་ལྟར་ཡག་པོ་ཆགས་ཡོད་ཀྱང་།ད་ལྟ་འཛམ་གླིང་ནང་ཡོང་བཞིན་པའི་དཀའ་རྙོག་མང་པོའི་རྐྱེན་རྩ་ནང་སེམས་ཀྱི་སློབ་གསོ་ཞན་དྲགས་པར་ཐུག་ཡོད་སྟབས།དེང་དུས་ཀྱི་སློབ་ཚན་དུ་ནང་སེམས་ཀྱི་སློབ་གསོ་གསར་འཇུག་དགོས་པ་གལ་ཆེན་པོ་ཆགས་ཡོད་སྐོར་བཀའ་སློབ་རབས་དང་རིམ་པར་གནང་བཞིན་ཡོད་པ་རེད།